open-index/open-wikipedia-markdown huggingface dataset:
И прости ни ги долговите наши

**„И прости ни ги долговите наши“** (српскохрватски: *I oprosti nam dugove naše*) — југословенски тв-филм од 1970 година, во режија на Даниел Марушиќ. Улогите ги играат: Асја Кисиќ, Данчи Цвитановиќ, Карло Булиќ, Берислав Мудниќ, Владимир Медар, Тана Маскарели и Драган Миливојевиќ.

## Синопсис
Пристигнувањето на првите туристи внесува немир меѓу жителите на едно мало место во Далмација. Некои од нив се полакомуваат од можноста за лесна заработка, но освен меѓусебните караници, туризмот им носи и нови односи со луѓето на кои не се навикнати...

## Наводи

Категорија:Југословенски филмови
Категорија:Хрватски филмови
Категорија:Филмски комедии
Категорија:Филмови на српскохрватски јазик
Категорија:Филмови на хрватски јазик
Категорија:Црно-бели филмови
Категорија:Филмови на Телевизија Загреб
Категорија:Филмови од 1969 година
Категорија:Филмови на Даниел Марушиќ
Категорија:Филмови со Асја Кисиќ
Категорија:Филмови со Данчи Цвитановиќ
Категорија:Филмови со Карло Булиќ
Категорија:Филмови со Драган Миливојевиќ
Категорија:Филмови со Берислав Мудниќ
Категорија:Филмови со Владимир Медар
Категорија:Филмови со Тана Маскарели
Бесмртна младост

**„Бесмртна младост“** — филм на режисерот Војислав Нановиќ од 1948 година. Главните улоги ги играат: Раде Марковиќ, Ирена Колесар, Јован Гец, Милутин Татиќ и Милош Бранковиќ.

## Синопсис
За време на окупацијата на Белград, група млади илегалци организира собирање оружје наменето за партизаните. Наспроти прогонувањето, затворањето и мачењето од окупаторот, младите илегалци успеваат да воспостават врска со партизанскиот одред на Космај.

## Наводи

Категорија:Партизански филмови
Категорија:Црно-бели филмови
Категорија:Југословенски филмови
Категорија:Филмови на српскохрватски јазик
Категорија:Филмови од 1948 година
Категорија:Филмови на Војислав Нановиќ
Категорија:Филмови со Раде Марковиќ
Категорија:Филмови со Ирена Колесар
Категорија:Филмови со Јован Гец
Категорија:Филмови со Павле Вугринац
Категорија:Филмови со Милутин Татиќ
Категорија:Филмови со Милош Бранковиќ
Категорија:Филмови на Авала филм	
Категорија:Филмови чие дејствие се одвива во Белград
Institut polytechnique de Paris

thumb|right|250px
**Institut polytechnique de Paris** големо инженерско училиште во Франција. Се наоѓа во Палезо. IP Paris е јавна високообразовна и техничко-истражувачка институција. Истражувањето на IP Paris се спроведува во пет тематски области: енергија и клима, дигитална технологија, безбедност, технологија и здравје.

На 15 септември 2020 година, Институтот заедно со ХЕК Париз го основаа истражувачкиот центар за вештачка интелигенција, Hi PARIS!.

## Наводи


## Надворешни врски
* IP Paris 

Категорија:Универзитети во Франција
Категорија:Париз
Гросер Берберг

**Гросер Берберг** () — највисока планина во сојузната покраина Тирингија  и највисока точка на венецот Тириншка Шума. Врвот достигнува надморска височина од 982,9&nbsp;м. Сместена е помеѓу селата Хајдерсбах, Голдлаутер и Гелберг во околината на градот Зул. Сочинета е од риолит (кварцен порфир) настанат со вулкански процеси во ротлигендската карпа на образбата Оберхоф пред 280 милиони години и издигнат над околните слоеви во облик на соголено карпесто возвишение.

Помеѓу врвот на Берберг и источниот сосед Шнекопф (978&nbsp;м) има пресека длабока 60 метри. На запад е Зомербахскопф (941&nbsp;м).

На врвот на планината се наоѓа еден од малкуте голети на Тириншката Шума. Сè до крајот на 1980-тите тука имало кула-набљудувачница. Во поскоро време е поставена мал видиковец со извонреден поглед на југ и југозапад.

На потегот од Оберхоф до Шмике низ планината минува делница од далекусежната планинарска патека  Ренштајг. Најблизок град е Зул.

## Поврзано
* Тирингија

## Наводи

## Надворешни врски

* 

Категорија:Планини во Тирингија
Категорија:Тириншка Шума
Алија Сиротановиќ

**Алија Сиротановиќ** (Трториќи, кај Бреза, 14 август 1914 — Бреза, 16 - ти мај 1990), ―  рудар-ударник и јунак на социјалистичкото работење, кој го надминал светскиот рекорд во копање јаглен.

## Биографија
После Втората светска војна во земјите на социјализмот, на иницијатива на СССР биле покренати акциии за рушење на рекордот во производство на: копање јаглен, градење куќи, косење трева и сл. Прв тоа во СССР, го направил Алексеј Стаханов, па така неговите следбеници биле наречени стахановци.

Анджеј Вајда, познатиот полски режисер, снимил антологиски филм „*Човек од мермер*“, овој пат во Полска.

На советувањето со стручниот кадар на рудникот и копачите, кое било одржано во јули 1949 година, копачот Алија Сиротановиќ предложил да биде овозможено на неговата бригада работа на три места за работење и дал обврска дека ќе го надмине рекордот на познатиот советски рудар Алексеј Стаханов, рудар кој имал рекорд од 102 тони ископан јаглен во текот на седмочасовниот работен ден. Предлогот бил прифатен, а бригада на Алија веќе утредента на 24 јули 1949 година, започнала со соборување на рекордот. Претседателот на комисијата која ја надгледувала работата објавила:

*Алија Сиротановиќ, со своите осум коморати, за осум сати работа ископал 152 тони јаглен (253 рударски колички), префрлил норма за 215%, и го срушил дотогашниот рекорд на Стаханов за 50 тона и постигнал свој светски рекорд во ископување на јаглен.*

Алија Сиротановиќ умрел на 16 мај 1990 година.

Една мала улица на периферијата на Бреза, го носи името на Алија Сиротановиќ, а во кругот на рудникот стои негова биста.

## Банкнота
Алија бил насликан на југословенската банкнота од 20.000 динари издадена во 1987 година, набрзо повлечена од употреба во периодот на монетарите реформи на Анте Марковиќ. Многу често, но и погрешно, Алија го мешаат со Ариф Хералиќ, леар од Зеница, кој се наоѓал на познатата југословенска банкнота од 10 динари.

## Наводи

Категорија:Рудари
Категорија:Луѓе од Бреза (град во Босна и Херцеговина)
Категорија:Родени во 1914 година
Категорија:Починати во 1990 година
Категорија:Стахановци
Сноп од рамнини

десно|рамка| Прамен од рамнини
Во математиката, **сноп од рамнини** е множеството од сите рамнини кои имаат иста заедничка права. Може да биде познат и како **вентилатор од рамнини** или **прамен од рамнини**.

Кога се проширува концептот на права до *права во бесконечност*, множество од *[[Паралелност|паралелни рамнини]]* може да се гледа како сноп од рамнини кои се сечат во права во бесконечност. За да се разликува од поопштата дефиниција, нему може да му се додаде придавката *паралелен*, што резултира со изразот **паралелен сноп од рамнини** .

## Поврзано

* Вградување на книга, поим за вградување на графови над снопови од полурамнини

## Белешки


Категорија:Математички концепти
Масакр во Кремен

**Масакр во Кремен** — злосторство извршено од страна на четниците на Ванчо Михајлов, односно припадници на ВМРО (Автономистичка) врз македонското население во Пиринска Македонија.

## Настан
По повод убиството на царскиот агент Тодор Александров, четниците на Ванчо Михајлов, по наредба на бугарските царски власти почнале невиден терор врз населението во Бугарија и Пиринскиот дел на Македонија.

Во селото Кремен, биле обвинети за непочитување на организацијата на царските автономисти и подложени на жестоко тепање 40-тина селани. Шестмина од нив биле убиени, според други извори, станува збор за седум убиства. Од ова село бил тепан учителот Георги Москов, кметот Димитар, Григор Парпалев, експертот на тутунската кооперација во Разлог, Георги Стефанов Килов, наречен *Правото* и уште двајца селани.

На патот меѓу Добриниште и Банско тие ги обесиле кметот Димитар и Григор Парпалев. Другите двајца ги обесиле меѓу Бања и Банско, додека учителот Георги Москов и Ѓузданов биле убиени во еден дол под селото Добриниште.

## Наводи

Категорија:Убиени по наредба на Ванчо Михајлов
В
В
Несторова чаша

**Несторовата чаша** е чаша за вино од осмиот век п.н.е. откриена во 1954 година во Лако Амено, античкиот трговски пазар Питекусаи во Магна Грција, на островот Искја во Неаполскиот Залив (Италија). Чашата има натпис во три реда, еден од најраните преживеани примери за пишување со грчка азбука.

## Натписот
Натписот три реда, изгравиран странично на чашата  е еден од најстарите зачувани грчки натписи.  Натписот бил додаден после изработувањето на чашата, и датира од крајот на осмиот век п.н.е.

## Наводи

* 
* 
* 
* 
* 
* 
* 
* 
* 
* 
* 
* 
* 

Категорија:Археолошки артефакти
The Northern Miner (Австралија)

мини|Насловна страница на ''The Northern Miner'', 4 јули 1874 година.
***The Northern Miner*** (во превод: Северниот рудар) ― семрежен весник објавуван во Чартерс Тауерс, Квинсленд, Австралија.

## Историја
*The Northern Miner* првпат бил основан во 1872 година од Џејмс Смит Рид. Рид го основал весникот само осум месеци по откривањето на златото во гратчето Чартерс Тауерс во Квинсленд.

Во 1876 година, Рид го продал весникот на Тадеус О'Кејн. Како сопственик и уредник на *The Northern Miner*, О'Кејн се посветил себеси кон весникот, за подобрување на животот на рударите кои работат во Чартерс Тауерс.

Од петте весници објавувани во златните полиња, *The Northern Miner* бил единствениот што го преживеа падот во ископувањето злато. Весникот и денес е објавуван од истата адреса на улицата „Гил“ на која се наоѓа уште од 1878 година.

## Дигитализација
Весникот е дигитализиран како дел од Програмата за дигитализација на австралиските весници на Националната библиотека на Австралија.

## Поврзано

* Список на весници во Австралија
* Чартерс Тауерс

## Наводи

## Надворешни врски

* 

Категорија:Семрежни весници со прекинати печатени изданија
Категорија:Појавено во 1872 година во Австралија
Категорија:Чартерс Тауерс (град)
Категорија:Весници основани во 1872 година
Категорија:Весници објанувани во Квинсленд
Категорија:Никулци за рударство
Адолф Герц

мини
**Адолф Герц** (18 декември 1857 година во Мајнц, Големо Војводство Хесен - 28 јули 1900 година во Гисбах, Швајцарија) ― германски рударски инженер кој се преселил во областите во јужна Африка под британска контрола. Тој се преселил во 'Ртската Колонија околу 1888 година. Тој го основал претпријатието Adolf Görz & Co, која подоцна станала Union Corporation, која била една од петте првични претпријатија за ископување злато во Јужна Африка.

## Наводи

Категорија:Починати во 1900 година
Категорија:Родени во 1857 година
Категорија:Стопанственици од Мајнц
Категорија:Доселеници во Швајцарија
Категорија:Иселеници од Германското Царство
Категорија:Германски рударски инженери
Категорија:Доселеници во 'Ртската Колонија
Категорија:Инженери од Германското Царство
Категорија:Никулци за рударство
The Northern Miner (Канада)

***The Northern Miner*** (во превод: Северниот рудар) ― канадско неделно трговско списание (порано дел од Hollinger Inc.) што известува за рударската индустрија. *The Northern Miner* започнал со објавување во Кобалт, Онтарио, Канада, во 1915 година, и оттогаш го преселиле седиштето во Торонто. 

Неделното списание е сметано за „водечки авторитет за рударската индустрија во Канада“, и „библијата на рударската индустрија“.

## Наводи

Категорија:Списанија објавувани во Торонто
Категорија:Списанија основани во 1915 година
Категорија:Неделни списанија објавувани во Канада
Категорија:Трговски списанија објавувани во Канада
Категорија:Појавено во 1915 година во Онтарио
Категорија:Никулци за рударство
Душевно растројство

[мини|247x247пкс|Осумте [Жена|жени ги претставуваат најчестите душевни растројства: слабоумие, манија на величие (мегаломанија), остра манија, меланхолија, идиотизам, халуцинации, еротоманија и парализа.]]
**Душевно растројство** — однесување или душевна состојба што предизвикува суштинско страдање и нарушување на личното функционирање. Овие состојби можат да бидат трајни, периодични или еднократни. Познати се бројни такви растројства со широко различни знаци и симптоми. Душевните растројства се само една страна на душевното здравје.

## Наводи

## Надворешни врски

* Overcoming Mental Health Stigma in the Latino Community – Consult QD
* National Institute of Mental Health
* International Committee of Women Leaders on Mental Health 

Категорија:Душевни болести
Категорија:Душевни растројства
__СОСОДРЖИНА__
__ИНДЕКС__
Чекан и длето

[десно|мини|150x150пкс| [Чекан и длето.]]
**Чекан и длето** ― симбол на рударството, често користен во хералдиката. Може да означува рударство, рудници (особено на карти или во картографијата) или рудари, а исто така е користен како фигура во грбовите на рударските градови.

Симболот ги претставува традиционалните алатки на рударот, чекан и длето на рачка, слично на казма, но со еден тап крај. Тие се прикажани на начинот на кој еден деснак работник би ги положил: длетото со точката десно и рачката доле лево, чеканот со рачката доле десно и главата горе лево. Рачката на длетото излегува над главата, бидејќи главата не е трајно укрутена, но може да биде заменета со ново изострена глава кога е тапа од употреба. Во грбовите, симболот често е прикажуван во црно (грбовите на Јохангеоргештат, Хевелс), но и во природни бои (Телнице) или во златна или сребрена боја (Абертами, Боденвер, Гелзенкирхен).

## Примери

Wappen at muehlbach am hochkoenig.png|Грб на Милбах на Хохкениг, Салцбург, Австрија
Wappen Töpen.png|Грб на Тепен, Баварија, Германија
Coat of arms of New Zealand.svg|Грб на Нов Зеланд
POL Świętochłowice COA.svg|Грб на Швјентохловице, Полска
Flag of Karlovy Vary Region.svg|Знаме на Карловарски Крај, Чешка
Kerkrade wapen.svg|Грб на Кекраде, Холандија
Seal of the United States Geological Survey.svg|Поранешно лого на Геолошкиот завод на Соединетите Држави
BBI Verwaltungsgebäude Wackersdorf Gebäudedetail.jpg|Чекан и длето на поранешната управна зграда на Bavarian Lignite Industry AG во Вакерсдорф, Германија
Seal of Colorado.svg|Печат на сојузната држава Колорадо, Соединетите Држави.


## Друго
Чеканот и длетата се користени за означување на работниот ден, на работниот распоред. Како емоџи, често е користен како симбол за навивачите на премиерлигашот Вест Хем Јунајтед и за навивачите на украинскиот премиерлигаш Шахтјор Доњецк.

### Уникод
Во Уникод, симболот „чекан и длето“ е U+2692 ⚒.

## Поврзано

* Рака и чекан
* Срп и чекан
Категорија:Рударска култура и традиции
Категорија:Хералдички фигури
Категорија:Политички симболи
Категорија:Никулци за рударство
Xbox One

мини|249x249пкс|Изворен Xbox One со контролер и Kinect
**Xbox One** (македонски: *Xbox еден*) — серија играчки конзоли од осмото поколение развиени од Microsoft. Тие го наследуваат Xbox 360. Изворниот Xbox One бил објавен на 22 ноември 2013 г., скоро еден месец подоцна од PlayStation 4. Првоначалниот модел на Xbox One бил заменет со Xbox One S во 2016 г., кој има помало тело и поддршка за видео HDR10, како и поддршка за репродукција на 4K-видео и зголемување на резолуцијата на игрите од 1080p на 4K. Бил пофален од критичарите за помалите размери, видните подобрувања на екранот и недостатокот на надворешна моќност, но биле забележани и неговите недостатоци, како што е недостатокот на вграден Kinect-порт. Моделот од високата класа, Xbox One X, бил претставен во јуни 2017 г. и бил пуштен во продажба во ноември. Се одликува со подобрени апаратни карактеристики и поддршка за игри со резолуција 4K.

## Наводи

## Надворешни врски

* 
* "Xbox One: Main SoC and Xbox one Kinect" 

__СОСОДРЖИНА__
__ИНДЕКС__

Категорија:Xbox One
Категорија:Играчки конзоли
Витрен

**Витрен** ― литотип на јаглен создаден од кората на големите растенија. Познат по својот сјаен изглед, витренот обично се појавува во тенки ленти, меѓу 3 и 10 милиметри во ширина. Има кршлива текстура и обично образува коцкести парчиња кога се скрши. Хемиски, витренот се издвојува меѓу литотиповите на јаглен со тоа што има големи концентрации на германиум. Согорувањето на витренот се покажува како витален извор на производство на германиум, каде што елементот може да биде извлечен од преостанатиот пепел.

## Наводи

Категорија:Јаглен
Категорија:Никулци за рударство
Тајопа

**Тајопа** ― името на легендарниот изгубен рудник за сребро во планините Сиера во Мексико. Многу приказни, легенди и митови го опкружуваат, како и статии и книги кои ја опишуваат потрагата по него. Фолклористот Џ. Френк Доуби посветил дел од својата книга „*Апачко злато и јаквиско сребро*“ (*Apache Gold and Yaqui Silver*) на приказната за овој легендарен изгубен рудник.

## Поврзано

* Список на изгубени рудници

## Наводи

Категорија:Урбани легенди
Категорија:Изгубени рудници
Категорија:Рудници за сребро во Мексико
Категорија:Мексикански легенди
Категорија:Никулци за рударство
Традиционално рударство

мини| Поставка која прикажува традиционално рударство, Филипински национален музеј.
**Традиционално рударство**, познато и како **старовремско рударство**, ― рударски метод кој вклучува употреба на едноставни рачни алатки, како што се лопати, чизми, чекани, длета и садови. Вршено е и во површинска и во подземна средина. До раните 1900-ти, традиционалното рударство било широко користено низ целиот свет. Сè уште е користен метод на рударство во некои земји, вклучувајќи ги Колумбија и Перу во Јужна Америка и Нигер во Африка. Во традиционалното површинско и подземно ископување, се користени чекани и длета со казми и лопати. Рударски колички се користени за движење на руда и други материјали во постапката на ископување. Садовите се користени за зафати за плацерно ископување, како што е ситото за злато. Традиционалниот метод на раздробување карпи бил со палење оган, што вклучувал загревање на карпата со оган за да се прошири. Откако карпата ќе се загрее, таа била гаснета со вода за да се скрши. Запалувањето било еден од најефикасните методи за кршење карпи до 1867 година кога Алфред Нобел го измислил динамитот.

Традиционалните рударски зафати создале некои од најголемите рачно изработени одлики на Земјата, како што е отворениот рудник Голема Дупка (Биг Хол) во Јужна Африка, за кој се тврди дека е најголемата дупка на Земјата ископана рачно.

## Наводи

Категорија:Традиционално рударство
Категорија:Никулци за рударство
Установа за рударство и металургија

**Установа за рударство и металургија** (изворно: Institution of Mining and Metallurgy; IMM) ― британска истражувачка установа, основана во 1892 година. Членовите на Установата ја користеле наставката MIMM (Member of the Institution of Mining and Metallurgy).

Во 2002 година, таа била споена со Институтот за материјали за да го створат Институтот за материјали, минерали и рударство.

## Наводи

## Надворешни врски

* Некролози на членовите 1892-1968 Друштво за истражување на северниот рудник
Категорија:Геолошки организации
Категорија:Појавено во 1892 година во Обединетото Кралство
Категорија:Прекинати професионални здруженија со седиште во Обединетото Кралство
Категорија:Рударство во Обединетото Кралство
Категорија:Рударски организации
Категорија:Никулци за рударство
Зев (лингвистика)

**Зев** или **хијат** — појава на два одделни самогласки во соседни слогови без интервентна согласка. Кога два самогласки наместо тоа се појавуваат заедно како дел од еден слог, резултатот се нарекува дифтонг.

## Поврзано
* Дифтонг
* Синереза
* Елизија

## Наводи

Категорија:Самогласки
Категорија:Фонетика
Министерство за рударство (Чиле)

**Министерство за рударство** () ― министерство задолжено за прашањата поврзани со рударството во Чиле.

Рударскиот сектор учествувал со 16,4% од бруто домашниот производ на Чиле во 2009 година, 14.157 милијарди пезоси, главно од ископувањето бакар.

Од март 2022 година, министерот за рударство () е Марсела Ернандо.

Во август 2023 година, Бориќ ја заменил Ернандо во реконструкција на кабинетот со Аурора Вилијамс.

## Наводи

## Надворешни врски

* Службено мрежно место

Категорија:Министерства за рударство
Категорија:Министерства на Чиле
Категорија:Никулци за рударство
Категорија:Никулци за чилеанска политика
Зев (појаснување)

**Зев** може да се однесува на:

* Зев — меѓупростор помеѓу двата слоја жици на основата низ кој минува совалката и јатокот во процесот на правење ткаенина (ткаење).
* Зев (лингвистика) — појава на два одделни самогласки во соседни слогови без интервентна согласка.

Категорија:Појаснителни страници
Силвинит

[мини| Силвинит од [Пермски крај|Пермски Крај, Русија.]]
мини| Поглед одблиску од истиот примерок.
**Силвинит** ― седиментна карпа направена од механичка мешавина на минералите силвит (KCl, или калиум хлорид) и халит (NaCl, или натриум хлорид).  Силвинитот е најважниот извор за производство на поташа во Северна Америка, Русија и Обединетото Кралство. Повеќето канадски зафати ископуваат силвинит со пропорции од приближно 31% KCl и 66% NaCl, а рамнотежата е нерастворливи глини, анхидрит и на некои места - карналит. Други наоѓалишта на силвинит се наоѓаат во Белорусија, Бразил, Франција, Германија, Казахстан, Словачка и Шпанија.

## Наводи

Категорија:Седиментни карпи
Категорија:Поташа
Категорија:Евапорит
Категорија:Никулци за рударство
Торадора!

[мини|335x335пкс|[ДВД-издание на *Торадора!* на македонски]]
***Торадора!*** () — серија лесни романи од Јујуко Такемија, чиј прв том бил објавен на 10 март 2006 г., а последниот, десетти, на 10 март 2009 г. Како продолжение на заплетот, продолжува да се објавува истоимената манга од Зекјо. Објавувањето во списанието *Dengeki Comic Gao!* било запрено на 27 јануари 2008 г., но продолжило од компанијата ASCII Media Works под отпечатокот Dengeki Daioh на 21 март 2008 г. Радиопредавање на семрежјето било организирано во септември 2008 г. од страна на Animate TV. Адаптација на аниме била произведена од J.C.Staff и почнала да се емитува во Јапонија на TV Tokyo на 2 октомври 2008 г. Визуелен роман заснован на изворната приказна на Namco Bandai Games за PlayStation Portable бил објавен во април 2009 г.

Името „Торадора!“ потекнува од имињата на двата главни лика Таига Аисака и Рјуџи Такасу. Името „Таига“ е слично на зборот „тигар“ на англиски (англ. *tiger*), а на јапонски овој збор ќе звучи како „тора“ (јап. 虎). Првиот дел од името на Рјуџи е „рју“ (竜), што на јапонски значи „змеј“, а во јапонската транслитерација од англиски би било „ドラゴン“ (*дорагон*).

## Содржина
Приказната на *Торадора!* започнува со главниот јунак Рјуџи Такасу, кој е исцрпен од обидот да изгледа најдобро пред сите, влегувајќи во својата втора година од гимназија. И покрај неговата природна љубезност, поради неговиот изглед, сите го доживуваат како бандит и затоа нема буквално никаква надеж дека ќе најде девојка во блиската иднина. Откако наутро ќе биде пречекан од неговата поспана мајка, Рјуџи оди на училиште и е воодушевен што ќе се најде во истиот клас со неговиот најдобар другар Јусаку Китамура и девојката во кој е вљубен, Минори Кушиеда. Тоа е така, сѐ додека буквално не налетува на „најопасното суштество во училиштето“ — ученичката Таига Аисака, која исто така е во неговиот клас и е блиска другарка на Минори. Првата средба со Аисака завршува со удар за Рјуџи.

Таига се однесува студено кон другите и не се двоуми да им врати при најмалата нивна забелешка. Таига не го сака Рјуџи од нивната прва средба. Таа потекнува од богато семејство, но поради семејни проблеми почнала да живее одвоено. Сосема случајно се покажува дека нејзината нова куќа е веднаш до куќата на Рјуџи. Откако Рјуџи ќе открие дека Таига е вљубена во Јусаку, а Таига за возврат ја открива вљубеноста на Рјуџи кон Минори, Рјуџи предлага тие да ги здружат силите за да им ги освојат срцата. Таига поминува многу време во куќата на Рјуџи, толку многу што таа практично може да се смета за член на неговото семејство. Бидејќи Рјуџи поминува многу време со Таига, тој почнува подобро да ја разбира и да открива страни од нејзиниот карактер што повеќето луѓе не ги гледаат. Таига и Рјуџи се обидуваат да си помогнат еден на друг да го сменат однесувањето на другите кон нив. Меѓутоа, нивната чудна врска ги изненадува сите што ги познаваат, а гласовите почнуваат да лазат зад грбот на Таига и Рјуџи.

## Наводи

## Надворешни врски

* ''Toradora!'' на TV Tokyo
* Visual novel official website
* ''Toradora!'' anime
* ''Toradora!'' manga
* 

Категорија:Манги
Категорија:Аниме-серии
Категорија:Манга од 2007 година
Стево Божиновски

**Стево Божиновски** (,  ) – македонски универзитетски професор, до 2005 година на Факултетот за електротехника и информациски технологии, потоа на Државниот универзитет на Јужна Каролина во Соединетите Држави.

## Животопис
Роден е во 1949 година во Битола. Дипломирал (1973), магистрирал (1975) и докторирал (1982) на Електротехничкиот факултет во Загреб. Во периодот 1974-1976 работел на Математичкиот факултет, како стручен соработник, од каде преминал на Електротехничкиот факултет во звањето асистент. Во 1982 год. бил избран за предавач, а звањата доцент, вонреден професор и редовен професор ги стекнал во 1983, 1988 и 1993 година, соодветно. 
Основоположник е на областите вештачка интелигенција, роботика и биокибернетика на Електротехничкиот факултет (ЕТФ) во Скопје, кои и денес остануваат негов научно-истражувачки интерес. Во својата наставна кариера држел настава по повеќе предмети од областите основи на софтвер, вештачка интелигенција, системски софтвер, роботика, биокибернетика и медицинска информатика, на додипломски и магистерски студии, како на ЕТФ така и на Стоматолошкиот и Медицинскиот факултет во Скопје. Во раздобјата 1980-1981 и 1995- 1996 остварил студиски престој во САД на Универзитетот во Масачусетс. Во 1984 година остварил четиримесечен постдокторски престој на Универзитетите во Цукуба и Каназава, Јапонија. Член е на уредувачки и организациони комитети на повеќе списанија и конференции. 

Автор е на повеќе од 150 научни труда објавени во списанија, на конференции, како и во издадени книги. Автор е на два универзитетски учебника. Учествувал како член на тим или како главен истражувач во голем број домашни и меѓународни проекти. За светската наука значаен придонес му е првичното управување на робот со помош на биосигнали од мозокот, кое го остварил во 1988 година. Ова достигнување во 2023 година Одборот на директори на ИЕЕЕ го прогласил за „ИЕЕЕ меѓник“ (IEEE milestone). Ова е прво доделување на „ИЕЕЕ меѓник“ за достигнување „Интерфејс мозок-сметач“ (Brain-Computer Interface). Спомен-плоча како обележје на ова достигнување е поставена во просториите на ФЕИТ. 

Факултетот го напуштил во 2005 година, а денес е редовен професор од областа на компјутерските науки на Државниот универзитет на Јужна Каролина, САД.

## Наводи

Категорија:Македонски универзитетски професори
Категорија:Македонски учебникари
Категорија:Југословенски универзитетски професори
Категорија:Професори на ФЕИТ
Категорија:Професори на Медицинскиот факултет - Скопје
Категорија:Професори на Стоматолошкиот факултет - Скопје
Категорија:Апсолвенти на Загрепскиот универзитет
Категорија:Магистри на Загрепскиот универзитет
Категорија:Доктори на Загрепскиот универзитет
Лесен роман

[мини|233x233пкс|[Книжарница за лесни романи во Макао]]
**Лесен роман** () или **ранобе** (*ラノベ*) — вид популарна јапонска книжевност од различни жанрови (од љубовни романи и научна фантастика до ужаси), која се одликува со претежно фантастичен заплет, изобилие на дијалози, илустрации во стилот на аниме и манга, и насочена главно кон тинејџерската и младата публика. Лесните романи добиле широка популарност во Јапонија во 1980-тите. Издавачите постојано бараат нови автори, за што организираат годишни конкурси, чии победници, покрај парични награди, добиваат и право да ја објават својата книга. Најголемиот од овие натпревари, Dengeki Shosetsu Taisho, годишно вклучува повеќе од две илјади автори. Бројот на официјални преводи на лесни романи на странски јазици е мал поради малата побарувачка и обемот на преведениот текст. Просечната должина на еден лесен роман е околу 50.000 збора, и е објавен во формат бункобон.

## Поврзано

* Аниме
* Манга

## Наводи

## Надворешни врски

__СОСОДРЖИНА__
__ИНДЕКС__

Категорија:Лесен роман
Категорија:Јапонска книжевност
Хипербола (појаснување)

**Хипербола** може да се однесува на:

* Хипербола — вид алгебарска крива од втор ред во рамнина).
* Хипербола (лингвистика) — троп поширок од зборот, а уметничката вредност ја добива по пат на претерување.

Категорија:Појаснителни страници
Dead or Alive

**Dead or Alive** ― англиска поп група основана во Ливерпул во 1978 година од Пит Барнс, Мартин Хили, Фил Херст и Волтер Огден под името *Nightmares in Wax.* Во 1980 година групата го променила името во Dead or Alive. Групата се стекнала светска слава на почетокот од 1985 година со нивниот сингл *You Spin Me Round (Like a Record)*. Во зенитот на нивниот успех, членови на групата биле: Пит Барнс (вокал), Стив Кој (тапани), Мајк Перси (бас) и Тим Левер (клавијатури).

Две песни од групата успеале да се пласираат во топ-20 на ''Billboard'' Hot 100: „*You Spin Me Round (Like a Record*)“ (бр.&nbsp;11 во август 1985 година) и „Brand New Lover“ (бр.&nbsp;15 во март 1987 г.).

„*You Spin Me Round (Like a Record*)“ две недели била на прво место во ОК во 1985 година, а во 2006 година повторно се нашла на топ-листите откако претходно Барнс учествувал во телевизиското реално шоу *Големиот брат* и се појавил во 4-та сезона од *[[Почудни нешта]]*. Песната, исто така, била на прво место на Билбордовата листа Hot Dance Club Play. Во декември 2016 година, *[[Билборд (магазин)|Билборд]]* ,групата Dead or Alive ја ставил на 96-то место на списокот од најуспешни „денс музичари“ на сите времиња. Групата се распаднала по смртта на Пит Барнс во 2016 година; Стив Кој починал во 2018 година.

## Дискографија

### Студиски албуми

* *Sophisticated Boom Boom* (1984)
* *Youthquake* (1985)
* *Mad, Bad and Dangerous to Know* (1986)
* *Nude* (1988)
* *Fan the Flame (Part 1)* (1990)
* *Nukleopatra* (1995)

### Ремикс албуми

* *Fragile* (2000)
* Unbreakable (2001)

## Наводи

## Надворешни врски

* 
* Dead or Alive discography at Discogs 
* 

Категорија:Денс-поп групи
Категорија:Англиски синт-поп групи
Категорија:Евродиско групи
Категорија:Британски hi-NRG групи
Категорија:Музички групи основани во 1980
Категорија:Музички групи распаднати во 2016
Категорија:Англиски поп-групи
Категорија:Музички групи основани во 1980 година
Рударска ламба

десно|мини| Современа LED рударска светилка
**Рударска ламба** — светилка, развиена за строгите потреби на подземните рударски дејства. Најчесто се носи на посебен безбедносен шлем.

## Историја

1813 Д-р Вилијам Рид Клани ја претставил клани ламбата

1815 Хамфри Дејви ја претставил Дејвиевата ламба

1815 Џорџ Стивенсон ја претставил својата светилка

Дејвиевата заштитна светилка била направена во Лондон од Хамфри Дејви. Џорџ Стивенсон измислил слична светилка, но пронајдокот на Дејвис бил побезбеден поради тоа што имал фина жичена газа што го опкружувала пламенот. Ова овозможило светлината да помине и го намалил ризикот од експлозија со запирање на гасот метан „запален“ да дојде во контакт со пламенот.

1840 година , Матје Мусзлер ја претставил ламбата Музелер во Белгија.

1859 Вилијам Кларк ја патентирал првата електрична светилка за рударство.

1870-ти Ж.Б. Марсо (Франција) дизајнирал шлем со двојна газа

1872 Законот за регулирање на рудниците за јаглен барал заштитени светилки под одредени услови

1881 Џозеф Сван ја претставил својата прва електрична светилка

1882 Вилијам Рид Клани измислил светилка со „клани со капак“,

1883 Елис Левер од Калчет Хол Боудон понудил награда од 500 фунти за создавање на безбедна пренослива светилка за рударски потреби.

1885 Томас Еванс од Абердаре направил безбедносна светилка од типот клани

1886 Кралската комисија за несреќи во рудници тестирала светилки и дала препораки

1887 Закон за регулирање на рудниците за јаглен  – барања за изградба, испитување, каде се користи итн.

1889 Џон Дејвис и Ко, Дерби, снабдувале преносливи електрични светилки

1896 Закон за регулирање на рудниците за јаглен - барања за обезбедување од сопствениците на рудниците, каде да се користат итн.

1909 во Шкотска воведени ламби на капа (шлем).

1911 понудена награда за најдобра електрична светилка

1911 Законот за рудници за јаглен поставилбарања за менаџерите на јамите да полагаат испитувања, каде може да се користат ламбите (вклучително и електрични) итн.

1920 Електрична светилка со вграден акумулатор

1924 Комитетот за светилка за рудари – тестови и препораки

1950 Електрично безбедносна ламба и пакет батерии на рударот Shale, произведени во Англија и испорачани од Concordia Electric Safety Lamp Company Ltd, Кардиф.

## Видови
* Карбидна ламба, светилка која произведува и согорува ацетилен
* Безбедносна ламба, која било од неколкуте видови светилки кои се дизајнирани да бидат безбедни за употреба во рудници за јаглен
** Дејвиева ламба, безбедносна светилка која содржи свеќа
** Витова ламба

## Наводи

Категорија:Сигурносна опрема
Категорија:Рударска безбедност
Категорија:Рударска опрема
Федерална унија на европските националности

**Федерална унија на европските националности** (), скратеница **ФУЕН** — меѓународна невладина организација, основана во 1949 година по формирањето на Советот на Европа, која работи на зачувување и унапредување на идентитетот, јазикот, културата, правата и традициите на националните малцинства, националностите и јазичните групи во Европа. Како чадор организација, ФУЕН има над 100 организации членки кои ги претставуваат етничките, јазичните и националните малцинства во Европа. Организацијата имала клучна улога во охрабрувањето на Советот на Европа да ја усвои Европската повелба за регионални или малцински јазици и Рамковната конвенција за заштита на националните малцинства. Седиштето на ФУЕН е во Фленсбург, Германија, а организацијата има канцеларии и во Берлин и во Брисел, Белгија.

Од Македонија, организации членки на ФУЕН се Унијата за култура на Власите од Македонија со седиште во Скопје, Центарот за ромска заедница „ДРОМ“ во Куманово, Асоцијацијата за демократски развој на Ромите „СОНЦЕ“ во Тетово и Здружението за правата на Ромите во Штип. Во ФУЕН членуваат и организациите на Македонците во Грција и во Албанија, Виножито со седиште во Лерин и Македонското движење за унапредување на мајчиниот јазик „Крсте Мирисков“ во С’ботско и Македонското друштво „Илинден“ во Тирана, сите дел од Работната група на словенските малцинства при ФУЕН. Во 2023 година ФУЕН за прв пат објавила документ на македонски јазик.

## Наводи

## Надворешни врски
* Официјално мрежно место на Федералната унија на европските националности

Категорија:Етнички малцинства
Циганка (филм)

**„Циганка“** — филм на режисерот Војислав Нановиќ од 1953 година, заснован врз делото на Борисав Станковиќ, „Коштана“. Главните улоги ги играат: Селма Карловац, Раша Плаовиќ, Миливоје Живановиќ, Павле Вуисиќ и Александар Стојковиќ.

## Синопсис
Во филмт се прикажува приказната за една Циганка (ја игра Карловац) која со својата песна и со танцот го бранува животот во Врање, заслепувајќи ги богатиот Стојан (го игра Јовиќ) и несреќниот Митке (го игра Плаовиќ). Хаџи-Тома (го игра Живановиќ), таткото на Стојан, оптоварен од предрасудите, го убива својот син зашто сака да се ожени со убавата Коштана. Меѓутоа, и Хаџи-Тома е заслепен од неа и ја принудува да се омажи за човекот кого таа не го сака...

## Наводи

Категорија:Филмови засновани врз драми
Категорија:Црно-бели филмови
Категорија:Југословенски филмови
Категорија:Филмови на српскохрватски јазик
Категорија:Филмови од 1953 година
Категорија:Филмови на Војислав Нановиќ
Категорија:Филмови со Селма Карловац
Категорија:Филмови со Раша Плаовиќ
Категорија:Филмови со Миливоје Живановиќ
Категорија:Филмови со Павле Вуисиќ
Категорија:Филмови со Александар Стојковиќ
Категорија:Филмови со Растислав Јовиќ
Категорија:Филмови на Авала филм	
Категорија:Филмови чие дејствие се одвива во Врање
Категорија:Филмови со Владимир Медар	
Категорија:Филмови со Михајло Бата Паскаљевиќ
Категорија:Филмови со Нада Шкрињар	
Категорија:Филмови со Јанез Врховец
Лосион

[мини|246x246пкс|Лосион и [шампон]]
**Лосион** — козметичко средство за нега на кожа, коса или нокти за хигиенски или терапевтски и профилактички цели. Се прави врз основа на воден или воден-алкохолен раствор (поретко емулзија или суспензија) со додавање на активни состојки (растителни екстракти, витамини, киселини) и помошни состојки (етерични масла за мириси, бои, конзерванси). Лосионот ја чисти, навлажнува и омекнува кожата, затегнувајќи ги порите. Може да биде наменет за определен вид кожа: сува, мрсна или нормална. Користењето лосион за лице не е замена за едноставно миење на лицето со вода.

## Наводи

## Надворешни врски

* Lotions during the early 19th century

Категорија:Нега на кожата
Категорија:Козметика
__СОСОДРЖИНА__
__ИНДЕКС__
Шампон

мини|245x245пкс|Шампон во коса
**Шампон** () — козметичко средство, обично во течен облик, кој се користи за миење на косата. Се користи така што се нанесува на влажна коса, лесно се трие во темето, а потоа се плакне косата. Некои луѓе користат балсам после миење со шампон. Исто така, постојат шампони наменети за животни што можат да содржат инсектициди или други лекови за лекување на кожни заболувања или за отстранување на паразити. Шампонот е мешавина од неколку состојки — вода (околу 80 %), сурфактанти (површински активни супстанции, најчесто натриум лауретсулфат и натриум лаурилсулфат), конзерванси, згуснувачи, мириси, природни масла и витамини, како и неоргански соли. Главната улога на шампонот — миењето — ја врши водата и сурфактантите. Природните масла, витамините или другите состојки, според производителите, помагаат за зајакнување на косата или имаат други поволни дејства, но опитно не се докажани.

## Наводи

## Надворешни врски
__СОСОДРЖИНА__
__ИНДЕКС__
„Братство“ (весник 1942)

**„Братство“** ― орган на Окружниот Комитет - Тетово.

Од весникот ***Братство*** излегле два броја. Првиот на 17 август 1942 година, а вториот на 23 август истата година. Весникот го уредувал Крсте Црвенковски.

Бил дистрибуиран (растуран) во Тетово, Гостивар, Кичево и Дебар. Се печател во Тетово во окружната партиска техника. Се печател на македонски јазик. Ѝ двата негови броја се зачувани.

## Наводи

Категорија:Македонски весници
Категорија:Демократска Федерална Македонија
Категорија:Печатени медиуми во Македонија
Категорија:Појавено во 1942 година во Македонија
Ханс-Лотар Штепан

**Ханс-Лотар Штепан** (,  во Источна Прусија — ) — германски дипломат и историчар.

## Животопис

Ханс-Лотар Штепан е роден во Источна Прусија во 1933 година. Студирал индустриски инженеринг на Факултетот за културни и политички науки на Техничкиот универзитет во Дармштат, каде бил вработен како асистент за истражување на Институтот за економска политика од 1963 година и таму го завршил докторатот. Во 1965 година, Штепан се приклучил на надворешната служба. Неговите меѓународни места биле Франција, Гвинеја, Финска и Југославија. Штепан бил амбасадор во Катар и Чад, пред да дојде во Македонија.

Штепан бил прв вонреден и ополномоштен амбасадор на Сојузна Република Германија во Република Македонија во периодот 1993-1997. Автор е на книгата „Македонскиот јазол: идентитетот на Македонците прикажан на примерот на Балканскиот сојуз (1874-1914)“, издадена во Скопје во 2005 година.

По неговото време како амбасадор во Република Македонија, Штепан интензивно работеше на признавањето на Македонија.

Во 2007 година Штепан беше одликуван со медал „Блаже Конески“ од Македонската академија на науките и уметностите (МАНУ). Во 2008 година ја доби наградата „Духовен борец Македонија“, како признание за неговите услуги како борец за вистината за Македонија и македонскиот народ.

Д-р Ханс-Лотар Штепан починал на 5 февруари 2011 година на 76-годишна возраст по краток период на болест.

## Наводи

Категорија:Германски дипломати
Категорија:Германски историчари
Михаел Штајнер

**Михаел Штајнер** (; р.  во ) — германски дипломат, кој служел како шеф на Мисијата на Обединетите нации во Косово (УНМИК). Тој бил германски амбасадор во Индија од март 2012 до јуни 2015 година.

## Ран живот и образование

Михаел Штајнер е роден на 28 ноември 1949 година во Минхен, Баварија, Германија. Штајнер студирал право во Париз и Минхен од 1971 до 1977 година и станал судија во 1981 година.

## Кариера

Во 1981 година, Штајнер се вработил во германското Министерство за надворешни работи. Како млад политички офицер во Прага во летото 1989 година, тој добил пофалби за неговото справување со бегалската криза што помогнала да доведе до падот на Берлинскиот ѕид. Додека стотици источни Германци го опколиле теренот на неговата амбасада, барајќи азил и западногерманско државјанство, тој самиот им помогнал на некои од нив да го поминат ѕидот, до амбасадата, што била територија на Западна Германија. Потоа тој работеше на преговарање за договор за да им се дозволи на Источните Германци да ја напуштат амбасадата и да заминат на Запад.

Бил шеф на Канцеларијата за врски за германската хуманитарна помош во Загреб (1991-1992), шеф на Координативното тело за мултилатерални мировни напори во министерството (1992-1994), шеф на Специјалното одделение за мировни напори за поранешна Југославија (1994-1995), германски член на Контакт-групата за Југославија (1994-1995), главен заменик на Високиот претставник на меѓународната заедница за БиХ (1996-1997), специјален претставник на Генералниот секретар на Обединетите нации за Косово (2001-2003), во чиј мандат (на 23 мај 2002 година) Привременото собрание на Косово усвојува Резолуција за непризнавање на Договорот за опис и протегање на границата меѓу Република Македонија и Сојузна Република Југославија. Штајнеровата позиција е дека Договорот мора да се почитува и во таа насока ги вложува сите напори, вклучувајќи го и прогласувањето на Резолуцијата за ништовна.

Од април 2010 година до март 2012 година, Штајнер бил специјален претставник за Авганистан и Пакистан во германското Министерство за надворешни работи.

Во март 2012 година, Штајнер бил прогласен за нов амбасадор на Сојузна Република Германија во Индија. На 20 јули 2012 година, тој бил домаќин на свечена церемонија во неговата резиденција во чест на Зубин Мехта за да му оддаде признание на неговиот исклучителен придонес во областа на класичната музика.

## Личен живот

Мајкл Штајнер се оженил со Елизе Штајнер, историчар на уметност. Тие првпат се сретнале во Колосеумот во Италија.

## Наводи

## Надворешни врски
* Штајнер назначен за шеф на УНМИК
* Биографијата на Штајнер на германското МНР 

Категорија:Родени во 1949 година
Категорија:Офицери на Орденот за заслуги за СР Германија
Категорија:Живи луѓе
Категорија:Германски дипломати
Илеш Шпиц

**Илеш Шпиц** ( во  —  во ) — унгарски фудбалер и фудбалски тренер со еврејско потекло.

## Животопис

Бил дојден во Скопје од ФК „Хајдук“ од Сплит за тренер на ФК „Граѓански“ во 1938 година, кој под неготово стручно раководство станал прволигаш во сезоната 1938-1939. Бил тренер и на СК „Македонија“ од Скопје во периодот 1941-1944, член на Елитната дивизија на Бугарија. Окупаторските власти се обиделе да го интернираат во логор на смртта во 1942 година, но поради силниот отпор на јавноста и енергичното залагање од Управата на Клубот, бил симнат од возот кај Врање и вратен во Скопје. По Ослободувањето го тренирал ФК „Партизан“ од Белград и ФК „Вардар“ од Скопје.

Умрел во Скопје покрај фудбалскиот тренер, непосредно по натпреварот на ФК „Вардар“ против ОФК „Белград“.

## Наводи

## Надворешни врски
* Кратка биографија на Ногометни лексикон

Категорија:Унгарски фудбалери
Категорија:Унгарски фудбалски тренери
Категорија:Фудбалери на ФК Ујпешт
Категорија:Фудбалери на ФК Санкт Гален
Категорија:Фудбалери на ФК Цирих
Категорија:Тренери на ФК Хајдук Сплит
Категорија:Тренери на ФК Партизан
Категорија:Тренери на ФК Вардар (Скопје)
Категорија:Унгарски Евреи
Добре дојдовте, господине Ченс

**„Добре дојдовте, господине Ченс“** или **„Присутност“** (англиски: *Being There*) — филм на режисерот Хал Ешби од 1979 година. Филмот е снимен според романот „Присутност“ на Јежи Косински, кој е автор на сценариото. Главните улоги ги играат: Питер Селерс, Џек Ворден, Ширли Меклејн, Ричард Дисарт, Џејмс Ноубл, Дејвид Кленон, Мелвин Даглас итн. Филмот се смета за еден од најпровокативните филмови на преминот меѓу 1970-тите и 1980-тите, а критичарите го толкувале различно: како критика на телевизијата и масовните медиуми, како ироничен коментар на современото американско општество итн. Филмот освоил бројни награди, како: „Златна палма“ на Канскиот фестивал, Кошињски бил награден со БАФТА за најдобро сценарио, Питер Селерс бил номиниран за „Оскар“ и БАФТА за главна машка улога, а го освоил „Златниот глобус“, додека Мелвин Даглас ги освоил наградите „Оскар“ и „Златен глобус“ и главната награда на филмските критичари на Лос Анџелес за споредна машка улога.

## Синопсис
Господинот Ченс (го игра Селерс) живее со својот господар во куќа со градина, која се наоѓа во Вашингтон. Тој никогаш не излегува надвор од дворот на куќата, а неговиот живот се сведува на уредување на градината и гледање телевизија. Притоа, тој воопшто не го познава надворешниот свет, но сепак е сосема задоволен од својот живот. Меѓутоа, неговиот господар умира и тој е принуден да ја напушти куќата, а сос ебе го зема само далечинскиот управувач за телевизорот. Набргу, него го напаѓа група деца и, бидејќи не ја разликува стварноста од телевизиската програма, тој мисли дека од нив ќе се ослободи со далечинскиот управувач. Бидејќи нема смисла за стварноста, тој користи само едноставни изрази, но луѓето сметаат дека неговите реченици имаат метафорично значење и го сметаат за мудрец. Така, тој станува гуру на припадниците на високите американски деловни, политички и медиумски кругови...
 
## Наводи

Категорија:Филмови на Хал Ешби
Категорија:Филмови на англиски јазик
Категорија:Филмови од 1979 година
Категорија:Филмови чие дејствие се одвива во Вашингтон
Категорија:Филмови засновани на романи
Категорија:Филмски комедии
Категорија:Американски филмови
Категорија:Британски филмови
Категорија:Германски филмови
Категорија:Јапонски филмови
Категорија:Филмови со Мелвин Даглас
Категорија:Филмови со Ширли Меклејн
Категорија:Филмови со Питер Селерс
Категорија:Филмови со Џејмс Ноубл
Категорија:Филмови со Дејвид Кленон
Категорија:Филмови со Џек Ворден
Категорија:Американски сатирични филмови
Еноец

**Еноец** () — голем род едногодишни и повеќегодишни билки од семејството на броќовите (*Rubiaceae*). Вирее во умерени краишта на северната и јужната полутопка.

Родот опфаќа преку 600 вида со проценки од 629 до 650. Коленката (*Sherardia arvensis*) е близок сродник и може да се помеша со ситен еноец. Лазарката (*Asperula*) исто така е род во блиско сродство.

Меѓу народот, најпознат вид од родот еноец е лепавецот (*Galium aparine*), познат по тоа што се закачува или „лепи“ за облеката.

## Поврзано
* Список на видови од родот еноец

## Наводи

## Надворешни врски
*
* 
* Броќови на World Checklist
* 


Категорија:Броќови
Категорија:Ботанички таксони опишани од Карл Линеј
Сипи

мини|242x242пкс|Сипа
**Сипи** (еднина: **сипа**; науч. *Sepiida)* или **сепии** (едн. **сепија**) — ред главонози мекотели. Ги населуваат крајбрежните води на длабочина до 200 м, како и морските сливови со висока соленост во земјите на суптропските и тропските климатски зони. Нејзиното тело достигнува до 25 см, а на гигантската (Sepia apama) до 50 см, издолжено и грбно-цревно сплескано, со хоризонтални стабилизатори на страните. Во зависност од подлогата, бојата се менува. Зениците на сипата имаат облик на буквата W. Устата се наоѓа на предниот крај, опкружена со 10 пипала, од кои две се подолги од другите и се наоѓаат на крајот. Сипата се одликува со добро развиена мастилна жлезда, која произведува мастилна течност — сипина боја. За да се заштити од опасност, сипата ја исфрла оваа мастилна боја и на тој начин образува димна завеса (покривка од непријатели).

## Наводи

## Надворешни врски

* YouTube video with examples of cuttlefish color and texture modulations
* Cuttlefish brain map and genome
* The new CEPHBASE within the Encyclopedia of Life (EOL) 
* 

Категорија:Сипи
Категорија:Мекотели
Категорија:Главонози
__СОСОДРЖИНА__
__ИНДЕКС__
Гунбјерн

**Гунбјерн** () — највисока планина во Гренланд, територија на Кралството Данска северно од Северниот Поларник. Претставува нунатак, карпест изданок над ледничкиот мраз.

## Географија
Планината се наоѓа во венецот Воктинсонови Планини во источниот дел на островот. Има доста нунатаци и опфаќа уште неколку врвови со висина над 3.500&nbsp;м.

## Историја
Гунбјерн за првпат е освоен на 16 август 1935 г. од Огистен Курто, Џек Лонгленд, Ебе Мунк, Харолд Вејџер и Лоренс Вејџер. Наречен е во чест на Хунбјерн Улфсон, првиот Европеец кој го открил Гренланд.

Врвот се издига над ненаселен крај на источното крајбрежје на Гренланд. Искачувањата се ретки поради оддалеченоста и непристапноста на тој крај. Почесто до него се доаѓа со вртолет или авион на скии, обично од Исланд.

## Поврзано
* Форел — порано погрешно сметана за највисока на Гренланд
* Список на планини во Гренланд
* Мелехеј — највисока планина во потесна (европска) Данска

## Наводи

## Надворешни врски

* Патопис од 2004 г. 
* Гунбјерн на Peakbagger 

Категорија:Планини во Гренланд
Категорија:Нунатаци